Dit alles danksy ’n onderwyser by die Laerskool Credence, Mariska du Toit, wat haar passie vir dans verder geneem het en die pompon-groep by dié skool begin het.
Mariska, wat in haar studentejare aan die Universiteit van die Vrystaat ’n danser vir die Vrystaat Cheetah- en die Shimla-rugbyspan was, rig ook die Hoërskool Sand du Plessis se pompon-groep af.
Sy het verlede jaar voor Credence se Big Walk meisies bymekaar gemaak om vooraf te dans en ’n bietjie te help gees bou vir die geleentheid.
Op 22 Augustus het die groep aan die Hoërskool Dr. Böhmer se Revista vir ritme-groepe deelgeneem en ’n A+ behaal.
Mariska sê die geldelike aspek was ’n uitdaging toe sy met die groepie begin het. Sy en die meisies moes geld insamel om die uitrustings te laat maak en die pompons te koop.
Benewens nuwe geleenthede wat die meisies kry, het hul selfvertroue ook ’n wonderlike hupstoot gekry, sê Mariska. Sy sê van die ander onderwysers getuig dat die meisies duidelik meer selfvertroue het.
Benewens netbal en hokkie bied die skool nie baie ander buitemuurse aktiwiteite aan nie en dié pompon-groep het vir 14 meisies ’n deur oopgemaak.